«SELEKSIYA YUTUQLARI TO‘G‘RISIDA»GI O‘ZBEKISTON ReEPUBLIKASI QONUNINI AMALGA KIRITISh TARTIBI HAQIDA

O‘zbekiston Respublikasi Oliy Majlisi qaror qiladi:
 1. «Seleksiya yutuqlari to‘g‘risida»gi O‘zbekiston Respublikasi Qonuni matbuotda e’lon qilingan kundan e’tiboran amalga kiritilsin.
 2. O‘zbekiston Respublikasi Vazirlar Mahkamasi hukumatning qarorlarini «Seleksiya yutuqlari to‘g‘risida»gi Qonunga muvofiqlashtirsin, vazirliklar va idoralar o‘zlarining ushbu Qonunga zid bo‘lgan normativ hujjatlarini qo‘rib chiqishlari hamda bekor qilishlarini ta’minlasin.
 3. Sobiq SSSRda seleksiya yutuqlariga berilgan himoya hujjatlarining O‘zbekiston Respublikasi hududida amal qilishi e’tirof etilsin. Ana shu himoya hujjatlari bilan muhofaza qilingan seleksiya yutuqlaridan qonunga muvofiq foydalanayotgan jismoniy va yuridik shaxslar seleksiya yutuqlaridan litsenziya shartnomasi tuzmagan holda bundan buyon ham foydalanish huquqlarini saqlab qoladilar. Ana shu seleksiya yutuqlarining mualliflariga haq to‘lash himoya hujjati berilgan sanada qonun hujjatlari bilan belgilangan tartibda amalga oshiriladi.
 4. Arizachilarga seleksiya yutuqlarining mualliflari bilan birgalikda talabnoma topshirilgan kundan e’tiboran yigirma yillik muddat o‘tmagan himoya hujjatlarini amal qilishini to‘xtatish va ularni O‘zbekiston Respublikasining himoya hujjatlari bilan almashtirish to‘g‘risida iltimosnoma bilan murojaat qilish huquqi berilsin.
 5. Seleksiya yutug‘i yuzasidan ariza beruvchilar sobiq SSSRda yoki boshqa davlatda topshirilib, ish yuritish tugallanmagan birinchi talabnoma sanasining ustunligini saqlab qolgan holda O‘zbekiston Respublikasi himoya hujjatlarini berish to‘g‘risida iltimosnoma bilan murojaat qilish huquqi berilsin.
 6. Belgilab qo‘yilsinki, almashtirish to‘g‘risida iltimosnoma topshirilgan himoya hujjatlari bilan muhofaza qilingan seleksiya yutuqlaridan qonunga muvofiq foydalanayotgan shaxslar bu yutuqlardan litsenziya shartnomasi tuzmagan holda himoya hujjatini almashtirish to‘g‘risida iltimosnoma topshirilgan sanada erishilgan ishlab chiqarish hajmi doirasida bundan buyon ham foydalanish huquqini saqlab qoladilar.